Realm of Tales 2 (AU)

Realm of Tales 2: Into Fantasy Warfare (ภาษาไทย: เรล์มออฟเทลส์ 2: เข้าสู่แฟนตาซีวอร์แฟร์) เป็นนิยายภาคเสริมที่ต่อจาก Realm of Tales 1 : Road To Fantasy Warfare โดยตรง และเป็นภาคเสริมในระยะที่สองของจักรวาล Porpiang Writer/Fantasy Warfare โดยเป็นแฟนฟิกชั่นของซีรี่ส์ชื่อเดียวกันของลุงพี TeamGarryMovieThai สร้างโดยนักเขียนนามปากกา Porpiang Writer

## เนื้อเรื่อง

### ตอนที่หนึ่ง: ปฐมบท

#### บุรุษความจำเสื่อม ณ หมู่บ้านใหญ่โต

เหตุการณ์เกิดขึ้นหลังจาก Realm of Tales ภาคแรก ชายไม่ทราบชื่อคนหนึ่งที่มีรูปลักษณ์คล้ายกับลีได้ตื่นขึ้นมาในบ้านของผู้ใหญ่บ้าน ซึ่งอยู่ในหมู่บ้านดราโกวิลเลจด้วย (Drago Village) จำอะไรไม่ได้แม้แต่นิดเดียว ผู้ใหญ่บ้านจึงตั้งชื่อให้ว่า ยัง (Young) ซึ่งไม่ทันไร ทหารเลียม (General Liam of Drago Village) ก็ได้แจ้งข่าวว่ามีโจรขโมยเอกสารลับไปบนหุบเขา ยังจึงอาสาไปจัดการกับโจรบนหุบเขาด้วยตัวเอง ดังนั้นผู้ใหญ่บ้านจึงแนะนำให้ไปพบกับช่างทำอาวุธสมิธ (Smith The Weaponsmith) และเมื่อเจอ ยังก็สนิทกับสมิธราวกับพี่น้องทันที และแนะนำว่าระหว่างทำภารกิจก็ไปเก็บดอกไม้เพื่อเอาไปให้แม่หมอของสมิธด้วย

ในที่สุดยังก็สามารถเก็บเอกสารลับมาได้ และนำไปเก็บไว้ในบ้านของผู้ใหญ่บ้าน และไปหาแม่ของสมิธ แต่แม่หมอรายนี้ก็พูดอะไรแปลก ๆ ที่ยังไม่เคยรู้ และยังก็ไม่กล้าจะยุ่งกับเธอจึงรีบกลับบ้านไป แต่ยังถูกผู้ใหญ่บ้านใช้ไปทำความสะอาดใต้หลังคาแทนพ่อบ้านคนเก่า แต่เมื่อยังทำความสะอาดเสร็จ ยังกลับถูกใครบางคนที่หน้าตาเหมือนยังถีบตกลงมาจนโคม่าไปสองปี ก่อนจะฟื้นขึ้นมาอีกครั้ง เมื่อมาพบกับเคียร์บอล (Kaerbwal) จึงได้นามสกุลลีพุงไปเพิ่มด้วย (Young LeePung) ซึ่งทุกอย่างก็ค่อนข้างเป็นไปได้สวย แม้จะมีเรื่องหนึ่งที่ทำให้ตัวเองโกรธก็ตาม นั่นคือการจ้างเชือดแกะจากราล์ฟ (Ralph The Sheep Stalker) ซึ่งดูจากหน้าตาก็รู้อยู่แล้วว่าเป็นคนเจ้าเล่ห์และขึ้โกงมาก ๆ

แต่ลางก็เริ่มส่อแววไม่ดี หลังจากที่ยังตามหาแม็กนัส (Magnus) ที่จ้างยังในการนำดวงตาแมงมุมแล้วหายไป แล้วบังเอิญมาเจอโจรที่กำลังจะฉวยเอากล่องเอกสารไป แล้วก็ได้แผนการขโมยอาวุธมา ยังจึงจัดการไปให้ผู้ใหญ่บ้านตรวจสอบ ส่วนสมิธก็ถูกเลียมเทศนาข้ามวันข้ามคืน ซึ่งยังไม่ต้องการจะเข้าไปยุ่งอยู่แล้ว จึงไปหาแม่ของสมิธโดยตรง และก็เจอกับเวทมนตร์แปลก ๆ ที่ยังไม่รู้จักและมันกำลังเล่นงานร่างกายยังอย่างรุนแรง เพราะฮีโร่บรายน์สตีฟโอในร่างของยังก็กำลังคุยกับแม่ของสมิธด้วย (Herobrine Steve O)

#### เกือบถูกจับประหารเพราะถูกใส่ร้ายจากการเจอศพผู้ใหญ่บ้าน

สุดท้ายคำเฉลยออกมาในคืนหนึ่ง เมื่อผู้ใหญ่บ้านถูกฆ่าตายและเลียมใส่ร้ายยังว่าเป็นคนฆ่าผู้ใหญ่บ้านและสมรู้ร่วมคิดกับพวกขโมยอาวุธ โชคดีที่สมิธมาหยุดการประหารไว้ได้ (จริง ๆ คือเลื่อนไปอีกสามวัน) ดังนั้น ยังต้องหาวิธีที่จะพิสูจน์ตัวเองให้ได้ และเมื่อแม็กนัสกลับมา แม็กนัสก็เป็นอีกหนึ่งคนที่เชื่อว่ายังบริสุทธิ์ ซึ่งยังก็กลับมารับจ้างเก็บตาแมงมุมเหมือนเดิม เพิ่มเติมคือต้องจัดการนางพญาแมงมุมอีก เสร็จแล้วยังคิดจะกลับไปที่หุบเขาเผื่อจะได้เจออะไรบ้าง ปรากฏว่าพวกโจรกบฎกลับมารวมตัวอีกครั้ง เมื่อยังจัดการจนเกลี้ยง กลับไม่พบอะไรหลงเหลือให้เป็นหลักฐาน และเมื่อยังตัดสินใจจะไปที่โกดังสินค้า สิ่งที่แย่กว่าคือหัวหน้าโจรรู้ว่ายังต้องมาเอาเอกสารการส่งอาวุธไปแน่ จึงดักทำร้ายยังและคิดจะฆ่าเขาทิ้ง

### ตอนที่สอง: ความทรงจำ

#### เหตุผลที่สมิธช่วยยังไว้ แต่ครอบครัวสมิธกลับถูกเลียมจับตัวไป

โชคดีที่ฮีโร่บรายน์สตีฟโอขอให้ยังช่วยเขาในการจะล้วงข้อมูลว่าใครเป็นคนทำผ่านพลังคุณไสยของตัวเอง และสามารถแย่งชิงเอกสารการส่งอาวุธไปให้สมิธได้ ซึ่งเหตุผลที่สมิธมาหยุดการประหารครั้งนั้นได้เพราะแม่ของสมิธเคยเล่าให้เขาฟังว่ายังเป็นฮีโร่มาจากอดีตเพื่อที่จะปลดปล่อยดราโกวิลเลจให้เป็นอิสระจากเหล่ากบฎ และมีพลังของมังกรที่จะสามารถเข้าไปสู่รังของมังกรใต้หมู่บ้านได้ แต่เมื่อยังมาที่บ้านของผู้ใหญ่บ้าน ปรากฏว่าเคียร์บอลก็ตายไปด้วยเช่นกัน และคำเฉลยสุดท้ายออกมาทันที ว่าเลียมเป็นคนสั่งให้เคียร์บอลฆ่าผู้ใหญ่บ้าน และเลียมก็คิดจะใส่ร้ายยังอีกครั้งด้วย แต่ยังไม่ปล่อยให้เป็นแบบนี้และรีบไปเตือนสมิธทันที แต่เหมือนจะเตือนช้าไปแล้วเพราะทั้งแม่ทั้งลูกถูกเลียมจับตัวไปแล้ว ดังนั้นฮีโร่บรายน์สตีฟโอจึงเสนอแนวคิดที่ว่าให้วิญญาณมาเข้าพวกกับยัง

#### นำพรรคพวกวิญญาณไปช่วยสมิธ

แต่หลังจากที่เปิดใช้งานโซลส์วิชั่น (Souls Vision) ไปไม่นาน ก็มีคนมาเรียกตัวไปเสียแล้ว นั่นคืออีฟฟอส (Eifos) ทหารหญิงที่เป็นลูกสาวของผู้ใหญ่บ้าน และเธอถูกเลียมเป่าหูแบบที่เขาใส่ร้ายยังนี่แหละ ซึ่งฮีโร่บรายน์สตีฟโอรู้ได้ว่านี่คือคนรักของเขากลับชาติมาเกิด และมันก็ผ่านไปหนึ่งวันแล้ว พระราชาแห่งดราโกวิลเลจยังไม่ได้รับหลักฐานอะไรเลย ซึ่งแค่การชักชวนวิญญาณดวงแรกให้มาเข้าพวกก็งานหินเอาเรื่องแล้ว ดังนั้น ฮีโร่บรายน์สตีฟโอจึงตัดสินใจพายังไปอยู่ที่ห้องใต้หลังคาเพื่อไปเตรียมตัวก่อน และได้พบกับไก่แจ้อีวิล (Evil Jae The Chicken) กับสไลม์เจฟ (Jeff The Slime) ให้มาเข้าพวก

วิญญาณดวงแรกเป็นเหยื่อฆาตกรรมที่มีเบาะแสว่าเขานอนตายบนหินใกล้คลอง ได้ยินเสียงสัตว์กรีดร้องเหมือนกับถูกทรมาน ซึ่งถ้าจะให้ใกล้เคียงที่สุดก็คือคอกเชือดแกะของราล์ฟนี่แหละ และเมื่อเบาะแสเพิ่มเติมว่าเหยื่อฆาตกรรมทำงานเชือดแกะก่อนตาย ประกอบกับการหลุดปากของราล์ฟว่าเขาฆ่าคนเชือดแกะคนก่อนไป ทุกอย่างก็ลงล็อก ยังพร้อมที่จะจัดการกับราล์ฟเรียบร้อยแล้ว แต่พลังของยังเบื้องต้นยังไม่พร้อม ยังจึงได้เรียนรู้ท่าแรกนั่นก็คือท่าวาร์ป (ร่ายว่าพุชเตอร์ (Pushtur)) เขาใช้ท่านี้ในการฆ่าราล์ฟในที่สุด และขณะเดียวกันยังก็ยังคงถูกโจรบุกเข้ามาในพื้นที่ที่เขาอยู่มากขึ้นเรื่อย ๆ ยังสงสัยว่าห้องของเขามีอะไรเป็นที่สนใจสำหรับพวกกบฎกันแน่ จึงไปสำรวจรอบ ๆ บ้านของผู้ใหญ่บ้าน จนกระทั่งผ่านหลุมศพที่ฝังเคียร์บอลอยู่ เขาได้เรียกให้ยังมาช่วยหากระดูกมาให้เขาและพวกทหารที่ถูกฝังอยู่ที่เดียวกับเคียร์บอล แต่ยังไม่สามารถหากระดูกได้ ดังนั้นยังจึงตัดสินใจถามเคียร์บอลเรื่องสิ่งที่เขาต้องการก่อนตาย ปรากฏว่าเคียร์บอลติดหนี้เร็คคอร์ คนขายม้า (Reckor The Stableman) อยู่แปดเหรียญหิน ซึ่งยังก็ทำตามให้ปรารถนา เมื่อเสร็จแล้วเคียร์บอลแนะนำยังว่าให้ไปที่หุบเขาเพื่อไปพบคนที่อยากจะคุยกับยัง นั่นก็คือวิญญาณของผู้ใหญ่บ้านนั่นเอง

#### เรื่องราวที่ผู้ใหญ่บ้านต้องการจะบอกยัง

เมื่อยังบอกว่าเคียร์บอล ผู้ที่ฆ่าผู้ใหญ่บ้าน ถูกยังช่วยไว้และเป็นอิสระ แถมยังบอกให้เขามาหาผู้ใหญ่บ้านอีกด้วย ผู้ใหญ่บ้านระบายความในใจว่าเขาไม่มีเวลาว่างที่จะดูแลอีฟเลย ปล่อยให้เธอเป็นทหารสังกัดของเลียม เมื่อยังได้ยินชื่อของเลียม เขาจึงบอกผู้ใหญ่บ้านว่าเลียมเป็นคนสั่งให้เคียร์บอลฆ่าผู้ใหญ่บ้าน ซึ่งเมื่อผู้ใหญ่บ้านรู้เรื่องนี้แล้วเขาจึงเข้าใจว่าสาเหตุมาจากอะไร เขารู้ว่าปัญหาของดราโกวิลเลจอยู่ที่การขนส่งอาวุธที่ไม่เคยจะลงเอยด้วยดี แถมลุกลามบานปลายจนถึงขั้นฆ่ากันเองก็มี ผู้ใหญ่บ้านจึงกลับมาที่ความในใจของตัวเอง เขาฝากให้ยังไปบอกอีฟว่าเขารักเธอมาก และขอโทษที่ไม่เคยได้ดูแลเธอเลย เขาเป็นพ่อที่แย่และไม่เอาไหนเสียจริง ๆ รวมถึงอธิบายให้กับยังว่าตอนที่ชาวดราโกวิลเลจเจอยังครั้งแรก นึกว่ายังจะไม่รอดแล้ว แต่เขาเปรียบเสมือนวีรบุรุษที่จะช่วยกอบกู้หมู่บ้านได้ พร้อมกับขอยังให้ไปนำของที่ยังเคยติดตัวมาตอนที่ผู้ใหญ่บ้านมาพบครั้งแรก ซึ่งถูกเก็บไว้ในห้องหนังสือ และเมื่อยังมาถึงห้องดังกล่าวก็ถูกโจรสำรวจดักอยู่ข้างในห้องเสียก่อน ซึ่งยังสามารถจัดการกับโจรที่แอบสำรวจของได้ และพบว่าของที่ผู้ใหญ่บ้านเก็บไว้คือสร้อยที่เก็บความทรงจำทั้งหมดเกี่ยวกับฮีโร่บรายน์สตีฟโอไว้ มันทำให้ยังสงสัยในตัวฮีโร่บรายน์สตีฟโอว่ามาอยู่ในร่างของเขาได้ยังไง แต่ฮีโร่บรายน์สตีฟโอบอกให้ไปช่วยสมิธและครอบครัวก่อน ยังจึงยอมช่วยโดยที่เต็มใจครึ่งไม่เต็มใจครึ่ง

และแน่นอนเหล่าวิญญาณลูกน้องของยังมาพร้อมหน้าแล้ว ยังคิดว่าจะบุกไปเลย แต่วิญญาณลูกน้องบอกว่าต้องใช้วิญญาณที่เพิ่งตายใหม่ ๆ ซึ่งมันลำบากมากเพราะหาที่สูง ๆ ในการมองหาวิญญาณไม่ได้เลย อีกทางเลือกหนึ่งคือฆ่าคนทำความชั่ว ซึ่งก่อนจะได้เจอคนทำชั่ว ก็ได้เจอกับใครก็ไม่รู้อยู่บนหลังคาธนาคาร ยังจึงขึ้นมาพบกับชายปริศนาคนนั้น ซึ่งชายปริศนาที่ว่าก็รู้ด้วยว่าฮีโร่บรายน์สตีฟโออยู่ในร่างของยัง ซึ่งยังไม่รู้จักชื่อสตีฟโอซึ่งเป็นชื่อของคนที่อยู่ในร่างของเขาเลยด้วยซ้ำ แต่แค่นี้ก็ทำให้ฮีโร่บรายน์สตีฟโอไม่พอใจและสั่งให้ยังฆ่าชายปริศนาทิ้ง และยังก็ได้วิญญาณจากชายปริศนาจริง ๆ แต่นั่นก็นำมาซึ่งคำถามอีกมากที่อัดแน่นอยู่ในหัวของยังว่าสตีฟโอเป็นใครกัน แต่ฮีโร่บรายน์สตีฟโอกลับเบี่ยงประเด็นและให้ยังเอาวิญญาณที่ตายใหม่ ๆ มาให้หนึ่งในลูกน้องรับไป และเมื่อลูกน้องของยังพร้อม เขาก็พร้อมจะบุกไปยังหุบเขา แต่เมื่อยังล้างบางพวกโจรบนหุบเขาจนหมดแล้ว เขาพบว่าที่นั่นมีเพียงแม่ของสมิธเพียงคนเดียว แต่ลูกชายของเธออยู่ในคุกใต้ดิน และถ้าจะไปบ้านสมิธก็คงไม่ปลอดภัยเพราะทหารก็มาดักอยู่ที่นั่นหมดแล้ว ยังจึงพาแม่ของสมิธไปที่บ้านของผู้ใหญ่บ้านแล้วมาหาอีฟ แต่ในขณะนั้นอีฟรอจับยังเข้าซังเตและตะแลงแกงอยู่แล้ว ยังจึงถูกจับมาอยู่ที่เดียวกับสมิธเลย

#### สิ้นอิสรภาพรอวันถูกประหาร...?

เมื่อยังตื่นขึ้นมา เขาก็คิดว่าจะพาสมิธออกไปด้วยพลังคุณไสยมนตร์ดำ แต่ฮีโร่บรายน์สตีฟโอก็ยืนกรานจะไม่ให้ใช้ เมื่อยังใช้ท่าพุชเตอร์ไม่ได้ ยังจึงถามสมิธเรื่องเอกสาร ปรากฏว่ายังอยู่ในบ้าน และตอนทหารมาบุกที่บ้านสมิธก่อนที่ยังจะพาแม่ของสมิธมาที่นั่น ไม่มีใครรู้ว่าพวกทหารจะริบเอาเอกสารไปหรือเปล่า เพราะตอนที่สมิธจะให้เอกสารกับทหารกลุ่มหนึ่ง สมิธจับได้ว่าพวกเขามีพิรุธ จึงคิดจะต่อสู้และนำมาสู่การถูกจับแยกกันของสองแม่ลูก

ส่วนทางออกจากคุกใต้ดิน สมิธบอกว่าที่ห้องนี้มีช่องน้ำใกล้ศพ ซึ่งคาดว่ามันจะเชื่อมต่อกับลำธารข้างนอก ยังไม่มั่นใจว่าจะออกไปได้หรือไม่เพราะปอดของเขาไม่แข็งแรงพอจะดำน้ำได้ สมิธจึงบอกว่าต้องลองดู แต่ก่อนที่จะทำอะไรได้นั้นก็มีคนกำลังเข้ามาเสียก่อน ยังจึงแกล้งล้มตัวลงนอนใกล้ ๆ ศพเพื่อทำให้เนียน

### ตอนที่สาม: พิภพ

#### วาระสุดท้าย (ครั้งแรก) ของยัง และดินแดนพิภพของฮีโร่บรายน์สตีฟโอ

ปรากฏว่าคนที่มายังคุกใต้ดินนั้นคืออีฟ ที่เธอมาที่นี่ก็เพราะเธอเข้าใจแล้วว่ายังไม่ใช่ฆาตกรฆ่าพ่อของเธอ และเธอมาที่นี่เพื่อปล่อยแพะรับบาปให้เป็นอิสระ ดังนั้นยังและสมิธจึงหนีลงไปยังช่องน้ำที่ว่าทันที ปรากฏว่ายังหมดแรงหมดสติไปกลางทางเสียก่อน สมิธจึงพายังกลับมาที่โรงตีเหล็ก และที่นั่น แม็กนัสได้พาแม่ของสมิธมาที่นั่นด้วย ก่อนจะบอกให้สองแม่ลูกดูแลยัง ส่วนพวกทหารเป็นหน้าที่ของแม็กนัสให้ตามไปคิดบัญชีกับเลียม และเมื่อรู้ว่าอีฟหายไปแล้ว แม็กนัสจึงเค้นเลียมเรื่องที่อยู่ของอีฟ เมื่อเลียมตอบด้วยการเลี่ยงบาลีแกมกวนประสาทแม็กนัส เลียมจึงสั่งให้ทหารของตัวเองจัดการกับแม็กนัส ในขณะเดียวกันพวกทหารสังกัดของเลียมก็มาบุกโรงตีเหล็กแล้ว ทันใดนั้นฮีโร่บรายน์สตีฟโอก็ควบคุมร่างของยังให้กำจัดพวกทหารหน้าโรงตีเหล็กทิ้งแล้วหันมาเอาเรื่องเลียมทันที แต่สุดท้ายก็ถูกแม็กนัสสังหารทิ้งลงตรงนั้นเลย และไทม์ไลน์ระหว่างโลกคนเป็นกับพิภพจะถูกเล่าทีละส่วน

สำหรับยังนั้นได้อยู่ในพิภพที่ฮีโร่บรายน์สร้างอาณาเขตขึ้นมาเป็นของตัวเอง ซึ่งยังได้พบว่าที่นี่เต็มไปด้วยวิญญาณ โดยนอกจากนี้เจฟที่เป็นสไลม์ในโลกคนเป็น กลายเป็นเซ็นทอร์ในโลกพิภพ (Jeff The Centaur) ยกเว้นอีวิลแจ้กับลูกน้องที่ไปสู้กับพวกโจรบนหุบเขา พวกนี้เป็นผลงานของฮีโร่บรายน์สตีฟโอยามเมื่ออยู่ในโลกคนเป็นเท่านั้น ไม่ปรากฏในโลกพิภพ และวิธีเดียวที่จะออกไปได้คือต้องหาวิญญาณที่บริสุทธิ์ให้ครบหนึ่งพันดวง และต้องออกไปให้ได้ก่อนที่กายหยาบของยังจะถูกทำลาย

และแน่นอน ไม่มีใครปล่อยให้กายหยาบของยังถูกทำลายได้ง่าย ๆ เพราะว่าแม็กนัสรีบเอาร่างของยังมาให้พวกสมิธรักษา แล้วรีบจัดการกับพวกทหารที่กำลังจะมาถึงต่อไป ซึ่งสมิธก็งงว่าเกิดอะไรขึ้นกับยัง แม็กนัสจึงสารภาพว่าเขาจัดการฆ่ายังทิ้งเพื่อให้เลียมไว้ใจ เมื่อสมิธสัญญาว่าจะรักษายังได้ แม็กนัสก็ตัดสินใจออกตามหาอีฟต่อไป ซึ่งแม็กนัสเองคงขัดขืนเลียมไม่ได้เนื่องจากเขากำลังทำงานให้เลียม แต่กระนั้นแม็กนัสก็ได้รู้ข้อมูลบางอย่างที่อาจจะเป็นเบาะแสที่จะนำไปสู่การหายตัวไปของอีฟก็ได้ เขาได้ยินพวกทหารคุยกันอย่างลับ ๆ ว่า เลียมจับอีฟไปขังไว้ในถ้ำ แม็กนัสจึงตัดสินใจตามหาหลานสาวของเขาทันที เมื่อไปถึงคุกใต้ดินในถ้ำ เขาพบว่ามีบางอย่างที่กำจัดพวกทหารที่มาที่คุกใต้ดิน และเมื่อเขาเดินเข้าไปลึกเรื่อย ๆ เขาก็ได้พบกับผีร้ายสูงเท่าเปรต เขาได้สังหารเปรตร้ายทิ้งและได้พบกับชายปริศนาที่รูปลักษณ์คล้ายกับยัง ซึ่งเรียกตัวเองว่า เอ็นติตี้\_303 (Entity\_303) ซึ่งนั่นจะสอดคล้องกับชื่อเอ็นติตี้\_เอ็กซี (Entity\_EXE) หนึ่งในสี่ปีศาจที่อาศัยอยู่ในเรล์มออฟเทลส์ด้วย และเอ็นติตี้\_303 คือร่างจำแลงของเอ็กซีที่มีเป้าหมายเพื่อที่จะกำจัดยัง ซึ่งแม็กนัสจะไม่ปล่อยให้มันเกิดขึ้นแน่นอนและเข้าต่อกรกับร่างจำแลงของเอ็กซีทันที

ในพิภพ ก่อนจะไปถึงตรงนั้น ยังสนใจเรื่องอาวุธดีมอนิก (Demonic Weapons) อย่างมาก ทั้งดาบ โล่ และคฑา แน่นอนว่าก็รวมไปถึงธนูและหน้าไม้ด้วย แม้ยังจะมั่นใจว่าเขาเก่งพอจะสะสมวิญญาณบริสุทธิ์ได้แล้ว แต่ฮีโร่บรายน์สตีฟโอตัดสินใจให้เขาฝึก เพราะแต่ละท่าตอนที่กำจัดพวกทหารในโรงตีเหล็กนั้นก็ฝีมือฮีโร่บรายน์สตีฟโอล้วน ๆ เลย ดังนั้น ยังจึงจำเป็นต้องเข้าฝึกโดยการสู้กับฮีโร่บรายน์สตีฟโอ แต่ด้วยนิสัยที่ติดมาจากแม่ ทำให้ยังคิดจะหนีจากการฝึก แล้วเมื่อถูกฮีโร่บรายน์สตีฟโอพูดถึงแม่ ยังก็ของขึ้นมาทันที และใช้แรงเม้งแตกนี้จัดการกับฮีโร่บรายน์สตีฟโอทันที

หลังจากชัยชนะครั้งนี้ยังได้ผลกระทบคือ เนื่องจากเขากับฮีโร่บรายน์สตีฟโอเป็นหนึ่งเดียวกัน การต่อยฮีโร่บรายน์สตีฟโอ เท่ากับยังต่อยตัวเอง แต่นั่นไม่ใช่เรื่องสำคัญไปมากกว่าเรื่องของแม่ของยัง ซึ่งฮีโร่บรายน์สตีฟโอบอกว่า หลังจากที่ออกมาจากจักรวาลเรล์มออฟเทลส์ เขาก็ได้พบว่าเจี๊ยบซึ่งเป็นผลงานของเขาและลุงพีออกมายังโลกนอกจักรวาลเช่นกัน แถมยังให้กำเนิดยังเป็นทายาทคนสุดท้าย นั่นจึงเป็นสาเหตุให้ฮีโร่บรายน์สตีฟโอจำเป็นต้องรวมร่างกับยัง

#### ต่อสู้กับบอสตัวแรก และนิมิตที่ปกคลุมไปด้วยพายุคำถาม

ต่อไป ยังต้องเก็บดวงวิญญาณทั้งหมด ซึ่งใกล้ ๆ เขตของฮีโร่บรายน์สตีฟโอ มีวิญญาณที่ถูกเรียกว่า ลอสต์โซล (Lost Souls) เดินเพ่นพ่านอยู่เต็มไปหมด และมีรูปลักษณ์เป็นตัวที่สูง ๆ แขนขายาวเหมือนเอ็นเดอร์แมน ซึ่งฮีโร่บรายน์สตีฟโอขอให้ยังจัดการเพื่อจะได้วิญญาณบริสุทธิ์ แต่ปรากฏว่าเขาได้ของที่สามารถใช้กับไม้คฑาได้ และไม่ใช่วิญญาณบริสุทธิ์ นอกจากนี้จำนวนของมันไม่ยอมลดลง เพราะตัวหัวหน้าที่ใหญ่เท่าเปรตยังอยู่ใกล้เขตของฮีโร่บรายน์สตีฟโอ ดังนั้น ยังจึงตัดสินใจที่จะลงไปต่อกรกับหัวหน้าเผ่าลอสต์โซล และได้รู้อีกว่าเมื่อยังตายในพิภพ ไอเท็มในตัวเขาจะยังติดตัวต่อไป แต่มันจะหายไปจริง ๆ ก็ต่อเมื่อยังออกมาจากพิภพแล้ว (อาจเป็นเพราะฮีโร่บรายน์สตีฟโอได้ลงคาถาคีปอินเวนทอรี่ไว้ในพิภพอยู่แล้วก็เป็นได้) แต่ระหว่างการต่อสู้กับลอสต์โซลยักษ์ เขากลับถูกพลังงานบางอย่างดึงจิตของเขากับฮีโร่บรายน์สตีฟโอมาอยู่ในร่างของสตีฟโอสมัยที่ยังเป็นมนุษย์ปุถุชนและกำลังถูกบี้ครอบงำ ซึ่งก็มีหลายคำถามที่ยังไม่ทันจะได้คำตอบก็ถูกบี้ครอบงำเสียก่อน

อาการของยังได้ส่งผลมาถึงกายหยาบของเขาในโลกคนเป็น แม้แต่แม่ของสมิธเองก็ยังไม่รู้ว่าเกิดอะไรขึ้น นอกจากบอกวิธีรักษาว่าให้สมิธไปเอาดอกไม้สีเหลืองในป่า แต่เมื่อสมิธจะออกจากโรงตีเหล็ก เขาก็พบแม็กนัสที่ถูกอำนาจของเอ็กซีควบคุมจิตใจ และถูกแม็กนัสทำร้ายลงตรงนั้น ตามมาด้วยแม่ของสมิธ โชคดีที่ออริจินส์และนิวทรัลโคลน 303 (Origins & Neutral Clone 303) ที่มาดูความผิดปกติในดราโกวิลเลจได้มาพบกับแม็กนัสตอนอยู่หน้าโรงตีเหล็กและตามเข้าไปปราบพยศแม็กนัสลงได้ ซึ่งออริจินส์ 303 สงสัยเกี่ยวกับ 303 คนที่สี่ว่ามันมาได้ยังไง และก็ได้ให้ดอกไม้สีเหลืองให้สมิธเอาไปให้แม่ของเขาทันที

#### เรื่องราวหลังจากฆ่าเอ็นเดอร์ดรากอน 013 ไปได้ไม่นานในมุมมองของอีวิล 303 และลุงพี

และขณะเดียวกันก็ต้องควบคู่กับการย้อนกลับไปเล่าเหตุการณ์หลังจากที่เอ็นเดอร์ดรากอนถูกฆ่าตายไปได้ไม่นาน เมื่อลุงพี นักวิทยาศาสตร์ หรือ ออริจินส์โคลน 013 (Uncle P. The Scientist/Origins Clone 013) ได้กลับไปยังดิเอ็นด์ในโลกหมายเลข 013 และสถาปนาตัวเองเป็นจักรพรรดิเอ็นเดอร์ (The Ender Emperor) วิญญาณของฮีโร่บรายน์สตีฟโอได้มาบอกโคลน 303 ทั้งสามคนรวมทั้งลุงพีแบบเดียวกับที่บอกยัง และบอกอีกด้วยว่า ฮีโร่บรายน์สตีฟโอได้ไปคืนชีพเหล่าอีวิลโคลนและนิวทรัลโคลนที่ตายไปแล้วอีกด้วย ลุงพีจึงหาวิธีที่จะรวบรวมกองกำลังเอ็นเดอร์มาทั้งจักรวาลเพื่อต่อกรกับฮีโร่บรายน์สตีฟโอให้จงได้ เขาเริ่มจากคืนชีพเอ็นเดอร์ดรากอนด้วยการสร้างเอ็นด์คริสตัลและวางไว้รอบประตูทางออก และเมื่อเอ็นเดอร์ดรากอนคืนชีพจริง ๆ ก็ปรากฏว่าเป็นคนละตัวกับที่ตายในดินแดนที่ถูกลืม เจ้ามังกรตัวใหม่นี้ได้ขอให้ลุงพีไปทำลายวิญญาณของเอ็นเดอร์ดรากอนตัวเก่าไม่ให้มันคืนชีพอีกครั้ง และจากนั้นเขาก็กลับมาที่บ้านเกิดของเขาที่ถูกทิ้งร้างไปนานแล้ว และได้พรรณาถึงสิ่งที่จะเกิดขึน เขาครุ่นคิดถึงตัวช่วยที่เขาเคยเจอมา และในที่สุดหวยก็มาลงที่ฟาร์คิงดอม เขาจัดการไปหามาร์คัสซึ่งล่าสุดได้ยศนายพลเรียบร้อย (General Markas) และก็เพิ่งมารู้ทีหลังว่าตอนนี้มาร์คัสเสียชีวิตไปก่อนไม่กี่วันแล้ว และลูกชายของเขา เฟอร์ดินันด์ (Lieutenant Ferdinand of Far Kingdom) รวมทั้งชาวเมืองฟาร์คิงดอมรู้แล้วว่าเกิดอะไรขึ้นกับลุงพี ซึ่งเขาก็ได้ไปคุยกับเฟอร์ดินันด์อยู่สักครู่ก่อนจะออกปฏิบัติการจัดการกับอีวิลโคลนที่คืนชีพไปทันที

ส่วนโคลนหมายเลข 303 ทั้งสามคนนั้น อีวิลโคลน 303 (Evil Clone 303) จำเป็นต้องแยกทางเพราะแผนการไม่ตรงกับออริจินส์และนิวทรัล 303 ดังนั้น อีวิล 303 จึงต้องไปยังหมู่บ้านสักแห่ง และพอมาถึงหุบเขา เขาก็พบกับชายคนหนึ่งที่ทราบภายหลังมาว่าเป็นผู้ใหญ่บ้านซึ่งทำกุญแจหายไปในป่าและถูกห้อมล้อมไปด้วยหมาป่าที่ดุร้ายที่พร้อมจะกัดได้ถ้าผู้ใหญ่บ้านขยับตัวรวดเร็วเกินไป อีวิล 303 จึงตัดสินใจว่าจะขออาสาหากุญแจให้ แต่หาไปหามาก็พบกับแม่หมอปริศนาที่เก็บกุญแจของผู้ใหญ่บ้านได้ แถมรู้จักกับอีวิล 303 เป็นอย่างดีจนเจ้าตัวเข้าใจไปว่าเธอคือฮีโร่บรายน์สตีฟโอ แต่เธอปฏิเสธและบอกแค่ว่าเธอรู้จุดประสงค์ที่เขามาที่นี่ และยื่นข้อเสนอให้อีวิล 303 เป็นลูกชายของเธอ และเป็นช่างทำอาวุธเร่ร่อนที่ชื่อสมิธ ผู้ใหญ่บ้านจึงขอบคุณสมิธที่หากุญแจจนเจอ เพราะกุญแจนี้มันสำคัญตรงที่เป็นของขวัญต้อนรับหลังจากที่ภรรยาของผู้ใหญ่บ้านได้คลอดอีฟออกมา และผู้ใหญ่บ้านก็พาสองแม่ลูกไปที่หมู่บ้านเลย

กลับมาที่พิภพ จิตของยังกลับมาที่เขตของฮีโร่บรายน์สตีฟโอพร้อมกับคำถามที่แม้แต่ฮีโร่บรายน์สตีฟโอก็ยังต้องเบี่ยงประเด็นออกไปอีกครั้ง ฮีโร่บรายน์สตีฟโอได้ขอให้ยังจัดการกับลอสต์โซลยักษ์ แต่ยังรู้สึกว่าอยากจะยอมแพ้เนื่องจากมันเกินกำลังที่เขามี ฮีโร่บรายน์สตีฟโอจึงแนะนำให้ยังสู้กับลอสต์โซลยักษ์ด้วยมือเปล่า ซึ่งตอนแรกยังไม่เชื่อเลย แต่เมื่อสถานการณ์มันเริ่มถึงทางตันจริง ๆ ยังจึงตัดสินใจฆ่าลอสต์โซลยักษ์ด้วยมือเปล่าได้สำเร็จ และยังยกเครดิตความเก่งให้ฮีโร่บรายน์สตีฟโอ เมื่อยังกลับมา เขาจึงขอเป็นคนธรรมดา ไม่ต้องการพลังอะไรจากฮีโร่บรายน์สตีฟโอทั้งนั้น ฮีโร่บรายน์สตีฟโอจึงยอมถอดพลังออกจากร่างของยังให้เป็นแค่คนธรรมดา

เมื่อยังกลายเป็นคนธรรมดา เขาก็ได้ทราบมาว่าลอสต์โซลยักษ์ที่จัดการไปนั้นมีวิญญาณบริสุทธิ์ร้อยดวง ถ้าตัวที่ใหญ่กว่าภูเขาจะได้มากกว่าเก้าร้อย ทำให้ยังเกิดอาการได้คืบจะขอเอาศอก เมื่อฮีโร่บรายน์สตีฟโอบอกว่าไม่มี ยังก็ต้องตามหาเอาเอง แต่การเป็นคนธรรมดา อะไรหลาย ๆ อย่างที่เคยอำนวยความสะดวกให้กับยัง ตอนนี้เลิกเป็นใจให้กับยังไปโดยสิ้นเชิง และถึงขั้นขอถอนคำพูด แต่ฮีโร่บรายน์สตีฟโออยากจะทดสอบยังว่าต้องหาวิญญาณโดยไม่ต้องใช้พลัง ยังจึงต้องเดินขาลากตามหาวิญญาณอย่างเหงา ๆ

#### เปิดฉากสงครามถล่มดราโกวิลเลจเต็มรูปแบบ

กลับมาที่ดราโกวิลเลจ ระหว่างที่แม่ของสมิธกำลังร่ายคาถารักษายังอยู่นั้น พวกกบฎที่นำโดยเลียมได้บุกมายังโรงตีเหล็กแล้ว ออริจินส์และนิวทรัล 303 จึงตัดสินใจเข้าไปโจมตีพวกกบฎ แต่สุดท้ายก็เอาไม่อยู่และถูกเลียมถีบคู่ไปโดนสมิธ แต่แรงฮึดก็ยังมีอยู่ ทั้งสามสามารถจัดการกับพวกของเลียมได้ และสมิธก็ได้เผยตัวตนที่แท้จริงของเขาออกมา แต่ไม่ใช่แค่สมิธเท่านั้น แต่แม่หมอก็เผยเช่นกัน มันคือปีศาจวิเธอร์ (Wither) และนับจากวินาทีนี้เป็นต้นไป ความโกลาหลครั้งใหญ่ก็ได้เข้าครอบงำทั้งหมู่บ้านดราโกวิลเลจทันที สมิธหายไปหลังการปรากฏตัวของวิเธอร์ แต่แม็กนัสก็ฟื้นขึ้นมาได้แล้ว เหลือแค่ยังนี่แหละที่ยังไม่ฟื้น

กลับมายังพิภพ ความโกลาหลของดราโกวิลเลจยังส่งผลมายังพิภพอีก มันเกิดแรงสั่นสะเทือน เพราะมีวิญญาณชุดใหญ่มาที่นี่มากขึ้น ซึ่งก็มีทั้งบริสุทธิ์และไม่บริสุทธิ์ด้วย ยังได้รู้เรื่องราวเหล่านี้จากฮีโร่บรายน์สตีฟโอนั่นแหละ แต่ไม่ทันไรก็มีแสงสว่างมาดึงยังขึ้นไปยังอีกที่แห่งหนึ่งที่เต็มไปด้วยแสงสว่าง และที่นั่น ไทรเอิร์ธ (Tri-Earth) ผู้ควบคุมความสมดุลของจักรวาล ได้มาเตือนยังเรื่องภัยพิบัติอันใหญ่หลวงที่เกิดการต่อสู้กันระหว่างเอ็นเดอร์ดรากอนและวิเธอร์ และขอให้ยังรักษาความสมดุลของจักรวาลไว้ แม้จะรู้ว่าสมุนของปีศาจเอ็นเดอร์สิงยังไปแล้วครึ่งหนึ่ง แต่ไทรเอิร์ธก็ปลอบใจยังว่าอีกครึ่งหนึ่งยังอยู่กับยัง และให้คำแนะนำว่าทำตามสัญชาตญาณ อย่าให้ความมืดครอบงำจิตใจของเขาได้ พร้อมกับส่งยังไปในโลกคนเป็น แต่ถูกฮีโร่บรายน์สตีฟโอดักทางไว้เสียก่อน

ยังรู้สึกไม่พอใจอย่างมากที่ถูกขัดขวางโดยฮีโร่บรายน์สตีฟโอ ทำให้เขาขอแตกหักจากผู้ที่มาสิงสู่ร่างของเขา และหนีออกไปจากพิภพทันที ระหว่างทางเขาก็ได้พบกับความทรงจำของสมิธเพิ่มเติม เรื่องการที่สมิธได้พบกับแม็กนัสครั้งแรก การไปสู้กับพวกฮาล์ฟเอ็นด์ (Half-End) ฝั่งเอ็นเดอร์ดรากอนในดินแดนที่ถูกลืม ที่พบว่าเลียมสามารถจัดการพวกเอ็นเดอร์ได้หมดเลย การที่ผู้ใหญ่บ้านชวนแม่ของสมิธมาปรุงยา แต่แม่ของเขากลับวางยาภรรยาของผู้ใหญ่บ้านจนเสียชีวิต และไม่นานหลังจากนั้น ฮาล์ฟเอ็นด์ก็กลับมาอีกครั้ง ผู้ใหญ่บ้านก็ยังคงให้เลียมไปจัดการเหมือนเดิม แต่ความเลวร้ายอีกอย่างคือ หมู่บ้านดราโกวิลเลจมีปัญหาการส่งอาวุธ ที่อาวุธเกือบทั้งหมดถูกศัตรูขโมยไปหมดเลย และเมื่อยังมาถึง สมิธก็รู้ได้ทันทีว่านี่คือฮีโร่บรายน์สตีฟโอ สมิธจึงหาวิธีที่จะกำจัดยัง โดยแปลงร่างเป็นอีวิล 303 ไปถีบยังตกหลังคาให้ถึงตาย แต่ก็ทำให้ยังแค่โคม่าไปสองปี แต่นั่นก็คุ้มที่จะทำตามข้อเสนอของแม่หมอ แต่ปรากฏว่า สมิธได้มารู้ความจริงว่าเลียมก็เป็นฮาล์ฟเอ็นด์เช่นกัน แต่เป็นลูกน้องของวิเธอร์ ศัตรูของเอ็นเดอร์ดรากอน

เมื่อยังฟื้นขึ้นมา เขาก็ได้พบกับออริจินส์และนิวทรัล 303 เป็นครั้งแรก ออริจินส์ 303 อธิบายว่าที่แม็กนัสฆ่าไปเพื่อให้เลียมเชื่อใจเขา แต่ตอนนี้เขาคิดผิด และตอนนี้พวกปีศาจบุกโจมตี สิ่งที่ยังและหมายเลข 303 ทั้งสามคนทำได้ในตอนนี้คือต้องไปหาแม็กนัส แต่ก็ยังต้องอ้อมเข้าไปในบ้านของผู้ใหญ่บ้านและขึ้นชั้นบน ปรากฏว่าสมิธได้แน่นิ่งเป็นผักไปแล้ว และเลียมพร้อมจะสู้กับทั้งสามแล้ว แต่คนที่สู้จริง ๆ คือออริจินส์กับนิวทรัล 303 ส่วนยังถูกสั่งให้หนีไป ยังกระโดดลงไปในกองฟางและพร้อมจะเข้าไปในบ้านของผู้ใหญ่บ้าน แต่อีฟกับแม็กนัสห้ามไว้ก่อน เพราะรู้ว่าไม่มีใครทำอะไรในการจะช่วยพวกสมิธเลย สิ่งที่ทำได้ในตอนนี้ก็คือการไปตรวจสอบว่ามีปีศาจเหลืออยู่หรือเปล่าในแต่ละบ้าน และโรงตีเหล็กกลายเป็นศูนย์อพยพไปแล้วเรียบร้อย แต่ฮีโร่บรายน์สตีฟโอขอให้ยังใช้พลังของเขา ซึ่งยังก็ปฏิเสธหัวชนฝา

### ตอนที่สี่: ทมิฬมอด

#### แรงฮึดที่ยังสามารถเอาชนะเลียมได้ และมุ่งหน้าสู่ดินแดนที่ถูกลืม...

ในที่สุด ออริจินส์กับนิวทรัล 303 ก็ไม่สามารถสู้กับเลียมได้อีกต่อไป ทั้งสองรอความตายที่เลียมกำลังจะหยิบยื่นให้ แต่ยังกลับไม่ถอดใจที่จะช่วยพวกสมิธ ดังนั้น ยังจึงคิดจะต่อกรกับเลียมทันที ซึ่งตอนแรกยังสู้เลียมแทบจะไม่ได้ แต่ด้วยจังหวะฮึดของยังทำให้เขาสามารถเอาชนะเลียมไปได้ แต่เลียมก็ขู่ว่ายังช่วยออริจินส์กับนิวทรัล 303 ไม่ทัน และก็เป็นแบบนั้นจริง ๆ เพราะแม็กนัสได้ส่งคนไปในถ้ำหมดแล้ว ส่วนเลียมก็ได้รายงานให้วิเธอร์ทราบว่าทุกอย่างเป็นไปตามแผนหมดแล้ว ซึ่งระหว่างที่ยังมุ่งหน้าไปยังถ้ำที่มีศูนย์อพยพอยู่ภายใน เขาก็ถูกพากลับมาหาไทรเอิร์ธอีกครั้งและถูกมอบหมายให้ทำลายดวงวิญญาณของวิเธอร์ทิ้ง โดยไทรเอิร์ธไม่ได้บอกใบ้อะไรยังนอกจากส่งยังกลับไปยังโลกคนเป็น และเมื่อยังมาถึงศูนย์อพยพในถ้ำ เขาพบว่าวิญญาณของอีวิล 303 ไม่สามารถกลับเข้าร่างได้อีกพักใหญ่ ๆ ส่วนอีฟก็ให้คำแนะนำยังว่าให้ไปหากำลังเสริมอยู่แถวดินแดนที่ถูกลืม นั่นก็คือพวกเอลฟ์ ซึ่งเมื่อวิญญาณของอีวิล 303 ได้รู้ว่ายังจะไปดินแดนที่ถูกลืม เขาก็เตือนยังเรื่องพลังงานของวิญญาณวิเธอร์ที่อาจจะเป็นจุดอ่อนของวิเธอร์ที่ยังจะต้องทำลายมัน และยังก็ได้ออกจากดราโกวิลเลจทันที

เมื่อมาถึงดินแดนที่ถูกลืม เขากลับพบกับชายคนหนึ่งซึ่งยังได้รู้ทีหลังว่าเขาเป็นเอลฟ์และชื่อว่าเซบาสเตียน (Sebastian The Elf) ซึ่งจู่ ๆ ก็ข้อเท้าแพลงและหิวมาก ยังจึงคิดว่าจะเอาสตูเห็ดให้เซบาสเตียนกิน ซึ่งพอกินเข้าไปมันก็บำรุงข้อเท้าให้กลับมาแข็งแรง ยังจึงอธิบายว่าทำไมเขาถึงมาที่นี่ ส่วนเซบาสเตียนก็มีภารกิจให้ตามหายังเช่นกัน แต่พวกปีศาจวิเธอร์กลับมาดักรอยังและเซบาสเตียนอยู่ก่อนแล้ว เขาจึงรีบพาเซบาสเตียนไปหลบมุมทันที แต่ทว่ายังกลับไม่คาดคิดว่าจะได้เจอกับอีกสองคน นั่นก็คือ ลูซิเฟอร์ ลีพุง (Lucifer LeePung) กับมิโดริยะ "เดกุ" อิซึคุ (Izuku "Deku" Midoriya)

อิซึคุอธิบายว่าเขาต้องพายังออกไปจากโลกหมายเลข 303 เพื่อความปลอดภัย แต่พวกวิเธอร์ก็รู้ว่าพวกศัตรูอยู่ที่นี่แล้ว อิซึคุจึงจัดการกับพวกวิเธอร์จนเกลี้ยง แต่นั่นก็เข้าทางเอ็กซี เพราะเอ็กซีก็ลงมาเพื่อจัดการทั้งยังและลูซิเฟอร์ทันที พร้อมกับจับเซบาสเตียนเป็นตัวประกันไว้ ดังนั้น พวกเขาจึงจำเป็นต้องแยกทางไป โดยอิซึคุก็ต้องแบกทั้งยังและลูซิเฟอร์ฝ่าฝูงวิเธอร์เพื่อที่จะเข้าสู่เรียลลิตี้เมกะเวิร์สให้ได้ เพราะคนเดียวที่จะช่วยยังและลูซิเฟอร์ได้ มีแค่พอเพียง "เพ้นท์" มาสเตอร์เท่านั้น (Porpiang "Paint" Master) ส่วนเอ็กซีก็ตามเซบาสเตียนไปจนถึงอาร์คตันซิทาเดล (Arcton Citadel) ซึ่งปัจจุบันกลายเป็นฐานทัพของเอลฟ์ไปแล้ว

#### การเสียเปรียบของเอ็กซี และการเข้าสู่เรียลลิตี้เมกะเวิร์สอย่างสะบักสะบอม

เมื่อเอ็กซีมาแล้ว เขาก็ตัดสินใจทำลายพวกเอลฟ์จนเกลี้ยง แต่พอรู้มาว่าแม่ทัพแห่งอาร์คตันซิทาเดลยังไม่ตายแถมยังได้บัฟจากเอ็นเดอร์ดรากอนในดวงแก้ว แต่มันก็ยังไม่พอที่จะเปรี้ยวให้เอ็กซียอมสยบสักที เจ้าปีศาจชุดขาวจึงสามารถเอาชนะหัวหน้าเอลฟ์ได้อย่างง่ายดายและดูดซึมพลังของเอ็นเดอร์ดรากอนไป หารู้ไม่ว่ามันเข้าทางแผนการของเลียม โดยเจ้าตัวโผล่มาทำร้ายให้เอ็กซีหมดสติ ก่อนจะปล่อยให้วิเธอร์กลืนกินร่างกาย ส่วนพวกอิซึคุ เมื่อมาถึงเรียลลิตี้เมกะเวิร์ส อิซึคุพยายามโบกแท็กซี่ไปที่บ้านพอเพียงก็ไม่สำเร็จเพราะรถทุกคันปฏิเสธผู้โดยสารด้วยการอ้างว่าส่งรถ จนกระทั่งเมื่อพอเพียงมาถึง ก็ต้องรีบรักษาร่างกายให้ได้ไวที่สุดเท่าที่จะทำได้ โดยหาน้ำยาขับศาสตร์มืดมาปรุงเพื่อไล่ขุมพลังฮีโร่บรายน์สตีฟโอออกไปให้ได้ ซึ่งพอเพียงพยายามขอความช่วยเหลือจากทั้งแฮร์รี่ พอตเตอร์ (Harry Potter), รอน วีสลีย์ (Ron Weasley), และเฮอร์ไมโอนี่ เกรนเจอร์ (Hermione Granger) เรื่องการทำน้ำยานี้ โชคดีที่ด้วยความช่วยเหลือของลูน่า เลิฟกู๊ด (Luna Lovegood) กับเนวิลล์ ลองบอตท่อม (Neville Longbuttom) หนึ่งในแกนนำของกองทัพดัมเบิลดอร์ (Dumbledore's Army) ก็ทำให้ยานี้ถูกผลิตขึ้นมาได้สำเร็จ และขุมพลังฮีโร่บรายน์สตีฟโอก็บังเอิญเริ่มแผลงฤทธิ์อยู่ในท้องของทั้งยังและลูซิเฟอร์พอดี ดังนั้น พอเพียงจึงฉีดยาขับศาสตร์มืดไล่ฮีโร่บรายน์สตีฟโอไปเก็บไว้ในขวดเก็บขุมพลังในที่สุด ก่อนจะส่งต่อให้เหล่าฮีโร่สังกัดองค์กรยอดมนุษย์เพื่อสันติสุข (The Superhero For Peaceful Corporation) เก็บรักษาไม่ให้ศัตรูหน้าไหนเข้ามาช่วงชิงไปได้

ส่วนที่ดราโกวิลเลจ ไทรเอิร์ธได้ชุบชีวิตสมิธตอนที่พวกวิเธอร์เริ่มบุกมาพอดี สมิธจึงตัดสินใจเอาทุกอย่างที่มีมาปิดกั้นทางไม่ให้พวกวิเธอร์เข้ามาได้ ซึ่งก็อยู่ได้ประมาณสองสามชั่วโมง เพราะพวกเขาต้องอพยพไปยังเรียลลิตี้เมกะเวิร์ส และประตูมิติที่จะไปที่นั่นอยู่ตรงจุดศูนย์กลางของดินแดนที่ถูกลืมอีกต่างหาก สมิธจึงบอกว่าเขาต้องไปตรวจสอบให้แน่ใจว่าที่นั่นจะปลอดภัยสำหรับผู้อพยพไปยังเรียลลิตี้เมกะเวิร์ส แต่ระหว่างทาง ไทรเอิร์ธก็ดึงสมิธมายังดินแดนของตัวเองและอธิบายทุกอย่างที่เกิดขึ้นให้สมิธรับรู้ และส่งสมิธกลับไปยังโลกคนเป็น เขารีบไปที่ดินแดนที่ถูกลืมและพบว่าวิเธอร์ก็กำลังรอสมิธที่นั่นเช่นกัน คราวนี้พวกมันมาพร้อมกับซอมบี้ยักษ์ให้สมิธจัดการทันที และเมื่อจัดการได้แล้ว เขาก็ได้เจอกับฮีโร่บรายน์สตีฟโอเช่นกัน

### ตอนที่ห้า: เกิดสูรย์

#### ชัยชนะของวิเธอร์ และเหล่าเรล์มออฟเทลส์ที่มาช้าเกินไป

ฮีโร่บรายน์สตีฟโอได้มาเตือนสมิธว่าต้องไปช่วยยังให้ได้ก่อนที่วิเธอร์จะครองโลกไปได้ จากนั้นเขาก็ได้หายไป ซึ่งสมิธก็ทำอะไรไม่ได้นอกจากตามทางไปยังอาร์กตันซิทาเดล ซึ่งสมิธก็ได้ยินเสียงปีศาจกรีดร้องและนึกว่าวิเธอร์จะตายแล้ว ดังนั้น เขาจึงลงไปดู และที่นั่นเขาก็ถูกเลียมถีบให้จมน้ำทันที เพราะจริง ๆ แล้ว ปีศาจที่ตายเมื่อสิบนาทีก่อนนั้นไม่ใช่วิเธอร์แต่เป็นเอ็กซี เจ้าวิเธอร์ได้ร่างกายของเอ็กซีที่มีพลังของเอ็นเดอร์ดรากอน และยังก็ไม่ได้มาที่อาร์กตันซิทาเดลเลย เมื่อสมิธออกจากบ่อน้ำ เขาไม่เห็นอะไรเลยนอกจากศพเอลฟ์ที่เกลื่อนกลาดจากน้ำมือของเอ็กซี จังหวะนั้น แอตลาสเดอะไททันก็โผล่มา (Atlas The Titan) เพื่อเตือนเรื่องการทำให้ทุกอย่างกลับไปเป็นเหมือนเดิม ไม่ให้แย่ลงซ้ำสอง แต่สมิธไม่เข้าใจและคิดว่าเทพเจ้าคลั่งองค์นี้เป็นคนลักพาตัวยังไป ซึ่งเกือบจะวางมวยแล้วถ้าเกิดว่าลุงพีและกลุ่มโฮสต์โลกตัวแทนที่ประกอบไปด้วย ออริจินส์โคลน 101 แห่งสกายกริด (Origins Clone 101 of SkyGrid), ออริจินส์โคลน 103 แห่งวันไลฟ์ (Origins Clone 103 of One Life), วูล์ฟ หรือ ออริจินส์โคลน 300 แห่งแวร์วูล์ฟเวิลด์ (Wolf/Origins Clone 300 of Werewolf World), และเอลฟ์ลอร์ดลีเวนเนียร์ หรือ เทพไมอาคูลวาเรน หรือ ออริจินส์โคลน 396 แห่งมิดเดิ้ลเอิร์ธเวิลด์ (Elf Lord Leevenir/Culvaren The Maia/Origins Clone 396 of Middle Earth World) ไม่มาห้ามไว้ได้เสียก่อน ซึ่งแน่นอนเหล่าโฮสต์โลกได้พาอีวิลโคลนคนสุดท้ายออกมายังเรียลลิตี้เมกะเวิร์สทันที ตามชาวดราโกวิลเลจที่โฮสต์โลกและนิวทรัลโคลนโลกเดียวกันพาออกมาก่อนหน้า และมอบหมายภารกิจให้สมิธไปทำลายฮอร์ครักซ์ (Horcruxes) ที่ลอร์ดโวลเดอมอร์สร้างขึ้นไว้ (Lord Voldemort) และเตรียมพร้อมที่จะสร้างฐานทัพเพื่อต้อนรับเหล่าเรล์มออฟเทลส์ที่กำลังจะบุกในไม่ช้า ส่วนเหล่าโฮสต์โลกที่เหลือก็ต้องไปเตรียมตัวเพื่อรวบรวมพรรคพวกในการตอบโต้วิเธอร์โลก 303 ให้จงได้ ซึ่งก่อนที่เหล่าโฮสต์โลกจะไป ลุงพีก็ได้ระบุพิกัดบ้านของลี พาเกอร์ (Lee Paker) ผู้สร้างจักรวาลต้นฉบับ เผื่อว่าสมิธจะมีเรื่องอะไรให้ช่วยบ้าง ในขณะที่สมิธเองก็ได้ขอให้แอตลาสสร้างแจ้ 013 ขึ้นมาด้วย และหลังจากที่เหล่าเรล์มออฟเทลส์จากไปแล้ว เขาก็ได้กลับมาพบกับแจ้ 013 อีกครั้ง ซึ่งไก่ตัวนี้ไม่ได้เต็มใจจะกลับมาคืนชีพเลยด้วยซ้ำ รวมถึงเจอกับผู้มีอำนาจจะปรับสมดุลกิกะเวิร์สแห่งเมกะเวอร์เซียส แบรด คอนเนอร์ (Brad Conner) และสมิธก็ตัดสินใจคืนร่างเป็นอีวิล 303 เหมือนเดิม และจากนั้นก็ได้ไปที่บ้านของลี พาเกอร์เพื่อเตรียมตัวออกทำลายฮอร์ครักซ์ทันที แต่ปรากฏว่าพอเจอกับฮอร์ครักซ์ที่เป็นวัตถุสิ่งของชิ้นแรกคือล็อกเก็ตของซัลลาซาร์ สลิธิริน (Salazar Slytherin's Locket) กลับมีซอมบี้ยักษ์ที่ถูกอีวิล 303 ฆ่าตายไปแล้วกลับมาเฝ้าฮอร์ครักซ์ด้วยอำนาจของโวลเดอมอร์เสียแล้ว พอเสร็จแล้ว พวกลีก็ต้องสร้างบ้านชั่วคราวเพื่อทำเป็นฐานทัพเพื่อพาพรรคพวกมาให้ได้ แต่จู่ ๆ พวกวิลเลินของสมาพันธ์วิลเลิน (League of Villains) ก็มาดักทางไว้ก่อนที่พวกลีจะไปจัดการกับรัดเกล้าของโรวีน่า เรเวนคลอ (Rowena Ravenclaw's Diadem)

ทางด้านเลียม หลังจากที่กลับไปยังดราโกวิลเลจ เขาก็ได้ขอวิเธอร์ให้ทำตามข้อตกลงที่ทำไว้ ซึ่งวิเธอร์ก็ไม่ยอม และหาว่าเลียมเป็นพวกไร้ประโยชน์ ซึ่งเลียมก็อ้อนวอนขอให้ปล่อยลูกชายไป แต่วิเธอร์ได้บอกว่าต้องไปจัดการกับพลังงานบางอย่างในเรียลลิตี้เมกะเวิร์ส ซึ่งเลียมก็ยอมทำตามทุกอย่างที่เขาบอกจริง ๆ

### ตอนที่หก: ระลึกตน

#### สมิธตามหาและทำลายฮอร์ครักซ์ กับตัวตนจริง ๆ ของยังและลูซิเฟอร์

ส่วนยัง หลังจากที่ฟื้นขึ้นมาได้แล้ว เขาก็อธิบายให้พอเพียงฟังแทบไม่รู้เรื่อง ปล่อยให้พอเพียงปะติดปะต่อเอาเอง ซึ่งพอเพียงก็เป็นคนจากนอกจักรวาลเรล์มออฟเทลส์อยู่แล้ว เมื่อพอเพียงรู้ว่ายังไปโดนอะไรมาถึงได้มาที่นี่แบบนี้ พอเพียงเองก็ตอบไม่ได้เหมือนกันว่าเขาเป็นอะไรกันแน่ ได้แต่ให้ยังลงไปคุยกับเรล์มวอทเชอร์ในห้องรับแขก (The RealmWatcher) จากนั้นยังก็ทำตามคำแนะนำของพอเพียง ส่วนพระเอกหมายเลขหนึ่งก็ได้ออกไปทำภารกิจหยุดเหตุจลาจลในกรุงเทพมหานคร ซึ่งยังที่กำลังคุยกับเรล์มวอทเชอร์ก็ได้ข้อมูลมาว่า แท้จริงแล้วยังคือร่างแยกของไทรเอิร์ธ หรือออริจินส์โคลนซีโร่ (Origins Clone Zero) ที่รวมร่างกับฮีโร่บรายน์สตีฟโอเท่านั้นเอง ไม่ใช่บุตรของไก่เจี๊ยบเหมือนกับกรณีของลูซิเฟอร์ แม้ลูซิเฟอร์จะเป็นครึ่งหนึ่งของเรล์มวอทเชอร์ หรือออริจินส์โคลนเอ็กซ์ (Origins Clone X) กลับชาติมาเกิดก็ตาม และอธิบายว่า ฮีโร่บรายน์สตีฟโอพยายามจะหลอกใช้ยังเพื่อยึดร่างกายของยังอย่างสมบูรณ์แบบ แต่สุดท้ายฮีโร่บรายน์สตีฟโอก็ไม่มีโอกาสที่จะทำแบบนั้นอีกต่อไป

ส่วนฮีโร่บรายน์สตีฟโอในพิภพหัวเสียมากเพราะไม่ได้รับการติดต่อใด ๆ กับยังเลย แถมมีพวกศัตรูจากต่างมิติเข้าโจมตีอีก แม้จะเสร็จเขาไปหลายระลอก แต่กว่าจะเอาชนะพวกมันมาได้นี่เริ่มจะหืดขึ้นคอมากขึ้นเรื่อย ๆ ถ้าเกิดว่าเขาไม่รีบทำอะไรล่ะก็ พิภพของเขาอาจจะถูกทำลายไปเลยก็ได้ ดังนั้น เขาจึงต้องรวบรวมวิญญาณให้ครบหนึ่งพันดวงเพื่อที่จะได้ออกมาอีกครั้ง และก็ครบจริง ๆ คราวนี้ฮีโร่บรายน์จะได้ออกมาจากพิภพเพื่อแย่งชิงพลังคืนมาแล้ว

ส่วนพวกลีนั้นก็ตัดสินใจแล้วว่าจะต้องฝ่าพวกวิลเลินไปให้ได้เพื่อไปหารัดเกล้าของโรวีน่า เรเวนคลอ แต่พอจัดการกับพวกวิลเลินไปได้ส่วนหนึ่งแล้ว พวกมันกลับดร็อปเขี้ยวบาซิลิสก์ (Basilisk's Fang) กับดาบของก็อดดริก กริฟฟินดอร์ (Godric Gryffindor's Sword) แต่ไม่ทันไรพวกวิลเลินก็กลับมาอีกครั้ง ซึ่งพออีวิล 303 นึกอยากให้แจ้ 013 เป็นม้า แจ้ 013 ก็กลายเป็นม้าจริง ๆ และทำให้พวกลีต้องออกจากบ้านชั่วคราวไปยังที่อยู่ของฮอร์ครักซ์ชิ้นที่สองทันที

ระหว่างทางออกมา พวกวิลเลินก็ไล่ตามมาเสียด้วย จนกระทั่งดิอัสแซซินส์ นักฆ่าจากโลกหมายเลข 103 (วันไลฟ์เวิลด์) (The Assasins) ได้เก็บพวกวิลเลินทิ้งไปหมดแล้ว และคิดจะหาเรื่องพวกลีด้วยความเข้าใจผิดแล้ว โชคดีที่แอตลาสห้ามไว้ก่อนพร้อมกับพาแจ้ 013 กลับไป ซึ่งดิอัสแซซินส์ก็ไม่เชื่อในทันที แต่แอตลาสบอกว่าดิอัสแซซินส์ทำประโยชน์ให้กับอีวิล 303 ได้มากกว่า แม้จะดูไม่ถูกกันเมื่อครั้งแรกพบ แต่ดิอัสแซซินส์ก็ยอมช่วยพวกลีเป็นอย่างดี จนกระทั่งเมื่อได้พบกับรัดเกล้าของโรวีน่า เรเวนคลอ ผู้เฝ้าฮอร์ครักซ์ชิ้นนี้คือมีดาว และแอตลาสก็ได้มาอธิบายเพิ่มเติมว่า เวทมนตร์ของโวลเดอมอร์ทำให้ปีศาจกลับมาคุ้มครองฮอร์ครักซ์วัตถุสิ่งของที่ปกป้องตัวเองไม่ได้ และแอตลาสทำได้แค่ให้ข้อมูลเท่านั้นเอง ไม่มีสิทธิ์ที่จะมาช่วยพวกลีสู้ได้ และในที่สุดพวกลีก็สามารถจัดการมีดาวได้สำเร็จพร้อมกับแย่งชิงรัดเกล้าของเรเวนคลอไปได้แล้วด้วย

#### การเถลิงอำนาจครั้งใหญ่ของวิเธอร์ กับการเผชิญหน้ากับทหารเลียมเป็นครั้งสุดท้าย

ส่วนนัลล์นั้นสงสัยว่าเหตุการณ์ที่ดราโกวิลเลจนั้นเป็นฝีมือของวิเธอร์จริงหรือไม่ จึงลงมาสำรวจดูเอง รวมถึงคิดจะขโมยพลังของฮีโร่บรายน์ด้วย แต่ทว่านัลล์กลับถูกวิเธอร์กลืนกินเสียก่อน เมื่อนัลล์ตายแล้ว วิเธอร์ก็ได้ไปจัดการกับพวกที่ยังยืนหยัดต่อสู้ในถ้ำทันที ซึ่งจำนวนของคนพวกนั้นก็น้อยมากและวิเธอร์รู้ว่าชาวดราโกวิลเลจหนีไปยังเรียลลิตี้เมกะเวิร์ส ดังนั้น มันจึงตามรอยของมนุษย์ไปทันที

ในขณะที่ฮีโร่บรายน์สตีฟโอออกมาบุกศูนย์บัญชาการองค์กรยอดมนุษย์เพื่อสันติสุขและสามารถเอาพลังเข้าตัวได้อย่างสมบูรณ์แบบ จากนั้นก็ไปหาเรื่องเกาะควอลาสทาร่า (Qualastara Island) เพื่อจัดการกับเดอะแบล็ค แต่ก็ไม่สามารถเอาชนะเจ้าแห่งมัลแวร์ได้เลย จึงหนีไปจากเกาะและฝากรอยแค้นไว้ข้างใน หวังจะกลับมาเอาคืนอีกครั้ง

หลังจากที่พวกลีฆ่ามีดาวได้แล้ว พวกเขาก็ได้กลับไปบ้านชั่วคราว แต่ทันใดนั้นเลียมก็มาขัดขวางไว้เสียก่อน ซึ่งบังเอิญว่าดิอัสแซซินส์ก็เคยเจอกับเลียมมาก่อน จึงอธิบายว่าทำไมถึงเป็นแบบนั้น และก็ย้อนยาวกลับไปทั้งวิคเตอร์, วูล์ฟ และดิอัสแซซินส์

### ตอนที่เจ็ด: ทรงตัว

#### ความเปรี้ยวสุดขีดของเจ้าแห่งมัลแวร์ สู่ความพ่ายแพ้ที่แท้จริงของเลียม

ช่วงที่วิคเตอร์จะถูกเลือกให้เป็นตัวช่วยให้กับพวกลี เขาได้เจอกับวูล์ฟและได้อำลาผู้เป็นพี่ชายให้กับแวมไพร์หนุ่ม และไม่รับอาหารอะไรทั้งนั้น วิคเตอร์ไปหาแอตลาสทันที และพร้อมจะส่งไปยังเรียลลิตี้เมกะเวิร์สทันที แต่กลับไปลงที่ศูนย์วิจัยซีมเลสฮิวแมน (Seemless Human Corporation) ที่เกิดจลาจลระหว่างซีมเลสฮิวแมน, มัลแวร์ลีเจี้ยน (Malware Legion), องค์กรภารดรภาพแห่งวายร้าย (The Brotherhood of Super Villain Corporation), ผู้เสพความตาย (Death Eaters), และสมาพันธ์วิลเลิน ซึ่งทั้งพอเพียงและไอดีพีเอ็มพยายามจะหยุดทุกอย่าง แต่การมาของวิคเตอร์ทำให้ทุกอย่างชะงักทันที แถมแวมไพร์หนุ่มก็ยังเปรี้ยวไปสู้กับเจ้าแห่งมัลแวร์อีก สุดท้ายแฮกเกอร์ร้ายก็จัดการอัดวิคเตอร์เป็นกระสอบทรายไปโดยปริยาย พอเพียงไม่มีทางเลือกจึงคิดจะพาทุกฝ่ายแยกย้ายกันกลับไป ซึ่งพอเพียงก็ได้เล่าเรื่องความเป็นมาของยอดมนุษย์ให้วิคเตอร์ฟังจนกว่าจะถึงบ้านของพอเพียงเอง

ขณะเดียวกัน วูล์ฟได้รู้ว่าวิคเตอร์ถูกเจ้าแห่งมัลแวร์ทำร้ายก็โกรธแค้นมาก เขาตัดสินใจไปจัดการกับเดอะแบล็คด้วยตัวเอง สุดท้ายแม้เขาจะสามารถจัดการกับลูกน้องได้ แต่เขาก็ยังพ่ายแพ้ให้กับเจ้าแฮกเกอร์ร้ายอยู่ดี วูล์ฟจึงวิ่งซมซานกลับมาที่บ้านของพอเพียง ซึ่งที่นั่นอิซึคุกลับไม่อยู่ ทำให้พอเพียงต้องเช็กพิกัดว่าอิซึคุมุ่งหน้าไปทางไหน ก็ทำให้ได้รู้ว่าเด็กหนุ่มผมสีเขียวได้มุ่งหน้าไปที่ค่ายชั่วคราวของพวกลีเพื่อไปขัดขวางไม่ให้ทหารเลียมเข้าทำร้ายพวกลี พอเพียงจึงเตรียมขวดยาขับศาสตร์มืดเพื่อใช้หยุดเลียมอย่างชะงัดนัก แล้วขับชิรอนตามอิซึคุไปทันที

ส่วนดิอัสแซซินส์ หลังจากที่เห็นว่าวูล์ฟกับวิคเตอร์โดนเจ้าแห่งมัลแวร์ทำร้ายจนไม่เหลือสภาพ ดิอัสแซซินส์จึงขออาสาไปหาพวกลีเอง แต่ก็ไม่รู้เป็นยังไง โดนเจ้าแห่งมัลแวร์ทำร้ายก็จะแย่อยู่แล้ว แต่ดิอัสแซซินส์โดนเลียมที่มีดอกไม้ลมกับกุหลาบไฟทำร้ายรุนแรงอีก มือสังหารก็เปรี้ยวไม่แพ้แวมไพร์หนุ่ม เข้าไปสู้กับเลียมจนกลายเป็นกระสอบทราย ขณะเดียวกัน เลียมที่คิดว่าเก่งแล้วก็เปรี้ยวไปบุกเกาะควอลาสทาร่าและถูกเจ้าแห่งมัลแวร์กระทืบซ้ำอีก แม้จะมีดอกไม้จากดินแดนที่ถูกลืมช่วยไว้ก็เถอะ เลียมก็ได้คิดแค้นฝังหุ่นต่อเจ้าแห่งมัลแวร์และประกาศว่าไม่มีใครเอาชนะวิเธอร์ได้หรอก

แต่หลังจากที่เล่าจบ อีวิล 303 จึงต้องคิดวิธีที่จะให้เลียมยอมจำนนด้วยการเอาร่างกายและพลังของดิอัสแซซินส์มาเป็นของตัวเอง แต่ก็ทำให้ดิอัสแซซินส์อ่อนแอลงไปด้วย อีวิล 303 โคลนร่างกายของตัวเองเพื่อล่อเลียม และบอกว่าตนเองรู้ว่าเลียมนั้นมีลูก (แอตลาสก็รู้เช่นกันเพราะเทพเจ้าคลั่งกำลังช่วยอีวิล 303 อยู่) เลียมจึงประกาศกร้าวเลยว่าวิเธอร์ชนะไปแล้ว อีวิล 303 จึงบอกไปว่าวิเธอร์จะไม่ชนะถ้าเลียมบอกที่อยู่ที่เขาเจอวิเธอร์ครั้งแรก และได้ผล เลียมยอมจำนนจริง ๆ ด้วย แต่ลีรู้ว่ามันไม่ได้ผล เพราะที่เลียมยอมจำนนนั่นคืออุบายของเขา ลีจึงขู่เลียมตอนหยิบดอกไม้ดินแดนที่ถูกลืมให้แผนแตก เมื่ออุบายแตก เลียมจึงโกรธมากและใช้พลังเปลี่ยนดอกไม้ให้เป็นกริช และจัดการถีบอีวิล 303 ปลิวห่างออกไปนับกิโลเมตรเลย ซึ่งนั่นทำให้ลี, แบรด, พอเพียง, และอิซึคุต้องจัดการกับเลียมอย่างหนักเลย ซึ่งเลียมก็ไม่มีทีท่าว่าจะยอมแพ้ง่าย ๆ รีบวาร์ปถอยไปตามล่าอีวิล 303 ถึงที่สุด แต่พวกพระเอกซะอย่างวาร์ปไล่ตามเลียมมาซะเลย ส่วนดิอัสแซซินส์ที่เสียพลังให้กับอีวิล 303 ก็รีบถอยกลับไปยังศูนย์รวมเรล์ม

เลียมตามอีวิล 303 ทันด้วยร่างกายที่ใหญ่โตขึ้นเล็กน้อย แต่นั่นก็ไม่สะทกสะท้านคนไล่ตามที่ส่วนใหญ่เป็นชาวเรียลบีอิ้ง ดังนั้น อีวิล 303 จึงใช้วิธีล่อเลียมให้ไปไกลจากค่ายชั่วคราวของเขามากที่สุดเท่าที่จะทำได้ และเมื่อไกลพอแล้ว อีไลจาห์ "อีไล" โฮลต์ (Elijah "Ely" Holt) ก็ตัดสินใจลงมือทันที โดยพอเพียงฉีดยาขับศาสตร์มืดใส่คอของเลียม จากนั้นเหล่าฮีโร่องค์กรยอดมนุษย์เพื่อสันติสุขก็เข้ารุมกระทืบเลียมจนกว่าขุมพลังของวิเธอร์จะถูกขับออกจากร่าง และเมื่อเลียมสูญเสียขุมพลังของวิเธอร์ไปแล้ว เขาจึงยอมบอกเหตุผลว่าทำไมเลียมถึงกลายเป็นหมากให้กับวิเธอร์ นั่นก็คือ เดิมพันที่เลียมวางไว้คือชีวิตของลูกชายของเลียม ซึ่งเป็นเหยื่อรายแรกที่ถูกวิเธอร์ดูดกลืน และด้วยจังหวะฉุกละหุกเกินกว่าจะหาทางเลือกอื่นเจอ เลียมจึงได้แต่ยอมถวายร่างกายของตัวเองให้กับวิเธอร์แลกกับชีวิตลูกชาย ซึ่งหลังจากนั้นไม่นานดิอัสแซซินส์ก็ตามมาพร้อมกับเรียกอีวิล 303 ให้ไปทำลายฮอร์ครักซ์ร่วมกันโดยไม่พาลีกับแบรดไปด้วย โดยที่อีวิล 303 ไม่รู้เลยว่า ดิอัสแซซินส์ตัวจริงนั้นกลับไปยังศูนย์รวมเรล์มและกำลังรักษาตัวอยู่ และลีกับแบรดที่รู้สึกผิดปกติที่ดิอัสแซซินส์ไม่ชวนไปก็แอบตามอีวิล 303 ไปจนถึงสนามบินสุวรรณภูมิ

### ตอนที่แปด: พิทักษ์

#### หลุมพรางตัวทดลองหมายเลขสิบ กับการบาดหมางกับเทพเจ้าคลั่งระลอกใหญ่

ทางด้านพอเพียงกับอิซึคุ หลังจากจัดการกับทหารเลียมเสร็จเรียบร้อยแล้ว ก็กลับมานั่งเครียดที่บ้านมาสเตอร์พร้อมหลักฐานใหม่เกี่ยวกับตัวตนของเจ้าแห่งมัลแวร์ แท้จริงแล้วเดอะแบล็คคือมัลเวิร์ต แคนเซอร์ส (Malwert Cancers) ชายที่เกิดมาจากรักจอมปลอมของพ่อแม่วัยใสในยุคนั้น พ่อฟันแม่จนท้องแล้วก็ทิ้ง ส่วนฝ่ายแม่ก็ไม่รู้ตัวและไม่เชื่อมาตลอดด้วยซ้ำว่าท้อง เอาแต่เข้าใจว่าที่ท้องใหญ่ขึ้นเพราะอุจจาระสะสมเท่านั้น มันหนักจนเข้าขั้นเธอไปคลอดลูกบนโถส้วมเพื่อที่เธอจะได้เบ่งอุจจาระออกมา และสุดท้ายเธอก็คลอดลูกออกมาได้สำเร็จและเสียชีวิตโดยที่ยังไม่ทันจะได้กดชักโครกกำจัดเด็กทิ้งด้วยซ้ำ แต่กระนั้นเด็กก็ยังรอดมาได้และถูกรับไปเลี้ยงที่สถานรับเลี้ยงเด็กกำพร้า ซึ่งก็ถูกบูลลี่จนกระทั่งระเบิดเวลาในตัวของเขาปะทุออกเมื่อถึงวันที่เขาได้รับเซรุ่มเพอร์เฟกต์เคม เขาจัดการแพร่เชื้อดาร์กแวร์ไวรัสใส่ทุกคนรอบตัวให้เป็นอันเดดไซเบอร์ทั้งหมด จากนั้นก็หายไป ไม่มีใครเห็นเขาอีกเลย มัลเวิร์ตได้ตายในเชิงบริบทไปแล้ว เหลือแต่เจ้าแห่งมัลแวร์ ซึ่งเมื่อพอเพียงรู้แล้วว่าตัวตนจริง ๆ คือใคร เขาจึงเตรียมพร้อมจะจัดการให้ได้ แต่นอกเหนือจากนั้นพอเพียงไม่รู้ว่าจะเอายังไงต่อไป เพราะตอนนี้ ความรู้สึกเหมือนกับว่า ถ้าไม่ใช่พระเจ้าลงโทษกับการกระทำของเหล่าโฮสต์โลกที่ละเลยหน้าที่และออกนอกลู่นอกทาง ก็อาจเป็นจอมทำลายล้างระดับกิกะเวิร์สที่พร้อมเถลิงอำนาจได้ทุกเมื่อ ซึ่งตอนนี้ ทุกคนอาจมาไกลเกินกว่าจะรู้ว่าจุดเริ่มต้นที่แท้จริงมาจากอะไรกันแน่ ทว่า ไม่ทันไรโวลเดอมอร์และเหล่าผู้เสพความตายที่รอดชีวิต กลับแวะมาหาเรื่องที่บ้านพอเพียงอีกครั้งก่อนที่จะไปถล่มเกาะควอลาสทาร่า นั่นแสดงว่าทอม มาร์โวโล่ ริดเดิ้ล (Tom Marvolo Riddle) ไม่ยอมเข็ดหลาบจำจากการบุกบ้านพอเพียงครั้งก่อนจริง ๆ และตรงกับนิยามความวิปริต (Definition of Insanity) ของวาส มอนเทเนโกร (Vaas Montenegro) สุดยอดตัวร้ายในตำนานจากเกมฟาร์ครายภาคสาม (Far Cry 3) แบบเป๊ะ ๆ นั่นก็คือการทำสิ่งเดิม ๆ ซ้ำแล้วซ้ำเล่า โดยหวังว่าจะมีอะไรเปลี่ยนแปลง ซึ่งใช้กับโวลเดอมอร์ได้ดีมากเพราะพ่อมดแห่งศาสตร์มืดใช้วิธีข่มขู่และฆ่าล้างเผ่าพันธุ์ เป็นเครื่องมือในการเพิ่มพูนอำนาจตัวเองตั้งแต่ต้นจนจบ แม้จะพ่ายแพ้จากการต่อสู้ครั้งเดิม แต่พ่อมดหัวโล้นหน้าอสรพิษกลับไม่ยอมแพ้ และพยายามจะฆ่าพอเพียงและแฮร์รี่ให้ได้ โดยไม่สนใจเลยว่าตอนนี้แฮร์รี่และพรรคพวกอยู่กับแอตลาสที่ศูนย์รวมเรล์ม ลอร์ดโวลเดอมอร์จึงสูญเสียลูกน้องอีกเป็นเบือให้กับคมกระสุนที่พอเพียงส่งไปเจาะหัวเรียงคน แถมยังโดนทั้งหมัดทั้งส้นเท้าของอิซึคุที่เตะต่อยใส่อีก สุดท้ายแล้วเหล่าผู้เสพความตายจึงถอยห่างออกจากบ้านพอเพียง ไปหาเรื่องกับมัลแวร์ลีเจี้ยนแทน

ที่ศูนย์รวมเรล์ม บรรยากาศตึงเครียดมาก ๆ เมื่อลุงพีได้รับทราบมาว่า ดิอัสแซซินส์ที่สูญเสียพลังให้กับอีวิล 303 กลับไม่สามารถฟื้นฟูพลังคืนมาได้เหมือนเดิมอย่างที่ควรจะเป็น แถมยังมีข่าวลือเรื่องที่มัลแวร์ลีเจี้ยนจะอัปเดตเจ้ารูตคิตให้รุนแรงยิ่งกว่าเดิม โดยใช้ชื่อว่า รูตคิต 4.0 (Rootkit 4.0) และพร้อมที่จะออกอาละวาดแล้ว จักรพรรดิเอ็นเดอร์จึงไม่สบอารมณ์ที่แผนที่วางไว้แทบจะล้มทั้งยืน นักวิทยาศาสตร์ที่เคยประสบความสำเร็จมาก่อนจึงอาสาบุกไปยังเกาะควอลาสทาร่าเพื่อหยุดภัยคุกคามนี้ ก็บังเอิญที่สมาพันธ์วิลเลินและผู้เสพความตายมารุมซ้ำให้อีกหลายดอก การที่ลุงพีต้องมาเจอกับศัตรูถึงสามฝ่ายในสถานที่เดียวกัน มันดันกลายเป็นงานช้างขนาดใหญ่โตมหึมามโหฬาร เกินกว่าที่โฮสต์โลกหมายเลขสิบสามจะทำได้ด้วยตัวคนเดียว ซึ่งนั่นทำให้แอตลาสเดอะไททันส่งกระแสจิตสื่อสารถามไปยังออริเจียส ไททันจักรวาล (Origious The Universe Titan) ผู้สร้างจักรวาลเรล์มออฟเทลส์ (Realm of Tales Universe) ว่าสิ่งที่แอตลาสทำอยู่ตอนนี้ถูกต้องแล้วหรือไม่ แต่ออริเจียสกลับให้ชาวเรล์มออฟเทลส์หาทางจัดการด้วยตัวเอง เพราะเขาบอกไม่ได้ว่าอะไรถูกหรือผิด และที่ห้องประชุมของสภาเวทมนตร์แห่งดาลาราน (Mage Council of Dalaran) บนดาวอาเซรอธ (Azeroth Planet) ออริเจียสได้พูดคุยกับทั้งเพอร์เฟกเทียส ไททันพหุจักรวาล (Perfectious The Multiverse Titan) ผู้สร้างพหุจักรวาลแฟนตาซีวอร์แฟร์ (Fantasy Warfare Multiverse), ฟิกชันเนียส เมกะเวิร์สไททัน (Fictionious The Megaverse Titan), ผู้ปกครองฟิกชั่นเมกะเวิร์ส (Fiction Megaverse) และเหล่าจอมเวทย์แห่งอาเซรอธ เรื่องความคืบหน้าหลังจากที่อินดิเชียส (Indicious The Universe Titan) ถูกคุมขังอยู่ในจักรวาลเรล์มออฟเทลส์ มันกลับมีขุมพลังงานบางอย่างที่แข็งแกร่งจนสายข่าวของจอมเวทย์แคดการ์ (Archmage Khadgar) สามารถสัมผัสได้อย่างชัดเจน แต่ออริเจียสกลับไม่ทำอะไรนอกจากการปล่อยให้โฮสต์โลกทุกหมายเลขรับมือกับมันตามลำพัง ต่างจากเพอร์เฟกเทียสที่พยายามทำทุกวิถีทางที่จะไม่ให้ออบลิเวียส (Oblivious The Multiverse Titan) เข้าถึงแก่นกลางพหุจักรวาล (Multiversal Core) เลยแม้แต่นิดเดียว ซึ่งแก่นกลางนี้ถูกซุกซ่อนอยู่ในใจกลางเตาปฏิกรณ์นิวเคลียร์พหุจักรวาล (Multiversal Neuclear Reactor) ซึ่งเตาปฏิกรณ์นี้ก็ถูกติดตั้งอยู่ในใจกลางโรงไฟฟ้าพหุจักรวาล (Multiversal Power Plant) ซึ่งโรงไฟฟ้าแห่งนี้ก็ยังเป็นศูนย์กลางของพหุจักรวาลแฟนตาซีวอร์แฟร์อีกด้วย

แต่ถัดจากอินดิเชียส ยังมีภัยคุกคามจากมิดเดิ้ลเอิร์ธเวิลด์ (Middle Earth World) นั่นก็คือ เมลคอร์ หรือ มอร์กอธ เบาเกลียร์ (Melkor/Morgoth Bauglir) อดีตเทพวาลา (Valar) ที่ได้รับพลังและองค์ความรู้มาจากองค์เอรู อิลูวาตาร์มากที่สุด (Eru Iluvatar) ซึ่งดูผิวเผินอาจเป็นสมุนเอกที่ถูกอินดิเชียสหลอกใช้ แต่จริง ๆ แล้วมันถูกต้องในช่วงแรก ๆ เท่านั้น ก่อนจะกลายเป็นตรงกันข้ามในภายหลัง คือคิดคดทรยศได้แม้กระทั่งเจ้านายที่ชั่วร้ายที่สุด และนั่นเป็นแผลร้ายบาดลึกจิตใจของอินดิเชียสมาตลอดชีวิตที่ถูกคุมขังในเรล์มออฟเทลส์ และการออกมาจากจักรวาลเรล์มออฟเทลส์ นอกจากจะต้องการพลังของออริเจียสแล้ว ยังหมายถึงการกำจัดกองกำลังแห่งมอร์กอธทิ้งไปให้หมด แต่ออริเจียสผู้สร้างเรล์มออฟเทลส์ซึ่งมีส่วนเกี่ยวข้องกับทั้งสองแล้วแท้ ๆ กลับไม่ยอมลงมาจัดการด้วยตัวเอง ได้แต่ปล่อยให้โฮสต์โลกทุกหมายเลขจัดการกับมอร์กอธตามลำพังเท่านั้นเอง นั่นจึงเป็นสิ่งที่เพอร์เฟกเทียส, ฟิกชันเนียส, และเหล่าจอมเวทย์ดาลารานกังวลมาตลอดว่าผลลัพธ์จะเป็นอย่างไร

อีกฟากหนึ่ง อีวิล 303 ได้ตามดิอัสแซซินส์ตัวปลอมไปที่สนามบินสุวรรณภูมิและได้สู้กับเนโครแมนเซอร์ยักษ์ที่อีวิล 303 เข้าใจไปว่ามันคือตัวทดลองหมายเลขสิบ (Experimental #10) แต่ด้วยฤทธิ์เดชของเจ้าเนโครแมนเซอร์ยักษ์ทำให้อีวิล 303 ไม่สามารถรับมือได้เลยถ้าเกิดว่ามือสังหารตัวปลอมไม่เอากริชดอกไม้ให้อีวิล 303 ซะก่อน และที่สำคัญคือต้องขอบคุณลีกับแบรดที่แอบตามมาแล้วล่อเนโครแมนเซอร์ออกไปให้ไกลจากระยะพักผ่อนของอีวิล 303 ซึ่งแน่นอนว่าพวกลีสามารถฆ่าเนโครแมนเซอร์ยักษ์ได้สำเร็จ แต่กลับไม่มีถ้วยของเฮลก้า ฮัฟเฟิลพัฟ (Helga Hufflepuff's Cup) ดร็อปจากเนโครแมนเซอร์ยักษ์เลย จนกระทั่งมารู้ความจริงว่า เจ้าดิอัสแซซินส์ตัวปลอมนี่แหละคือตัวทดลองหมายเลขสิบที่แท้จริง ที่มาเพื่อเชือดอีวิลโคลนคนสุดท้ายทิ้งอย่างทรมาน ซึ่งพลังของลูกแก้วแม็กม่าบลาซต์ (Magma Blazt) กับถ้วยของเฮลก้า ฮัฟเฟิลพัฟ ก็ทำให้ทีมของอีวิล 303 บาดเจ็บสาหัสกันเป็นพรวน แต่ด้วยแรงฮึด อีวิล 303 จึงหลอกตัวทดลองหมายเลขสิบโดยบอกไปว่า เขาแค่อ่อนให้มาโดยตลอด แต่ตัวทดลองหมายเลขสิบไม่ยอมเชื่อสักที จนลีได้จังหวะดีดนิ้วให้ตัวทดลองหมายเลขสิบหายไปเป็นการถาวร และขโมยทั้งลูกแก้วและถ้วยฮอร์ครักซ์มาไว้ได้สำเร็จ

แต่ชัยชนะครั้งนี้ก็ต้องแลกมากับบาดแผลที่ตัวทดลองหมายเลขสิบฝากไว้กับผู้มีอำนาจจะปรับสมดุลกิกะเวิร์สที่รักษาหายยากมาก ลีจึงพาอีวิล 303, แจ้, และแบรดกลับไปยังค่ายชั่วคราวเพื่อพักฟื้นจากภารกิจตามล่าหาฮอร์ครักซ์ แต่ขณะนั้นเอง แอตลาส, ออริจินส์ 303, และนิวทรัล 303 ก็โผล่มาที่ค่ายชั่วคราวเพื่อบอกให้หยุดภารกิจล่าฮอร์ครักซ์ชั่วคราวไว้ก่อน เพราะมีภารกิจอื่นที่สำคัญกว่านั้นที่ต้องทำ ซึ่งทำให้อีวิล 303 โกรธมากที่เทพเจ้าคลั่งกั๊กภารกิจอื่นไม่ให้อีวิลโคลนคนสุดท้ายรู้ จนทำให้ทั้งแบรดและดิอัสแซซินส์บาดเจ็บสาหัส ด้วยเหตุผลของแอตลาสที่ว่า เขาอยากเห็นศักยภาพการต่อสู้ของอีวิลโคลนคนสุดท้าย หลังจากที่ไม่ได้ต่อสู้มานานหลายปี อีวิล 303 ที่โกรธจัดจึงขิงว่ายังมีศักยภาพดังกล่าวอยู่และเข้าไปปะทะกับเทพเจ้าคลั่งทันที ทำให้ลีที่เห็นเหตุการณ์นี้ก็โมโหมาก เข้าไปข้ามมวยด้วยวิธีการขั้นเด็ดขาดแต่ก็ไม่ได้ผล เพราะอีวิลโคลนคนสุดท้ายไม่สนใจแล้วว่าเรียลบีอิ้งจะบาดเจ็บล้มตายไปมากแค่ไหน ขอให้ได้กำจัดเทพเจ้าคลั่งไปให้พ้น ๆ หน้าก็พอ

ในที่สุด ความขิงราข่าแรงของลีและอีวิล 303 ก็ทำให้แอตลาสฟิวส์ขาดกลายร่างเป็นดิเอ็นติตี้อีกครั้ง เพื่อต่อสู้กับอีวิลโคลนคนสุดท้าย กับผู้สร้างจักรวาลต้นฉบับที่ทะเลาะกันเองแบบไม่มีใครยอมกันเอง ขณะเดียวกัน เหตุการณ์ทะเลาะกันครั้งนี้ก็ได้ไปเข้าหูของพอเพียง ทำให้ต้องนั่งบึ่งรถมากับอิซึคุเพื่อเข้าไปห้ามมวยสุดฤทธิ์ ซึ่งรุ่นน้องผมเขียวที่มานั่งด้วยก็ไม่ได้อยากจะเข้าไปห้าม เพราะเขาเองก็รักตัวกลัวตายเป็นเหมือนกัน และพยายามห้ามไม่ให้พระเอกอันดับหนึ่งเข้าไปยุ่งกับการทะเลาะครั้งนี้ แต่คนอย่างพอเพียงจะไปยอมได้อย่างไรกัน สุดท้ายการช่วยกันเหนี่ยวรั้งกันระหว่างอิซึคุ, แบรด, ออริจินส์ 303, และนิวทรัล 303 ก็ไม่ได้ช่วยให้พอเพียงเลิกเข้าไปยุ่งกับการทะเลาะครั้งนี้ และถูกคมกริชดอกไม้ในมืออีวิล 303 ทิ่มแทงทั่วตัว และคนที่ทนไม่ไหวมากที่สุดก็คือลีเวนเนียร์ ในฐานะเทพไมอาโฮสต์โลก (Maiar) และเอลฟ์ลอร์ดบุตรคนโตแห่งเคเลบริมบอร์ (Celebrimbor) เขาทนดูการทะเลาะกันที่เรียลลิตี้เมกะเวิร์สที่ไร้ความหมายไม่ไหวแล้ว และแน่นอน เจอระดับไอนูเข้าไป (Ainur) การทะเลาะจบลงกลางคันทันที คนที่บาดเจ็บก็รีบรักษาให้หายขาด ส่วนอีวิล 303 ก็โดนแอตลาสใช้พลังจับกดพื้นเพื่อเรียกร้องการเสียสละ ซึ่งอีวิล 303 ก็ยอม และได้รับรู้ว่า ภารกิจที่สำคัญที่สุดคือการทำให้ออริจินส์ซีโร่หรือไทรเอิร์ธคืนชีพขึ้นมาอีกครั้ง โดยที่ต้องเสียสละจากการใช้ร่างกายของโฮสต์โลกคนใดคนหนึ่ง ซึ่งอีวิลโคลนคนสุดท้ายเป็นคนเดียวที่อาสายอมทำตาม แต่ก่อนจะไปถึงขั้นนั้น ต้องไปบุกเกาะควอลาสทาร่าเพื่อหยุดแผนการของมัลแวร์ลีเจี้ยนเสียก่อน

### ตอนที่เก้า: โกลาหล

#### ศึกบุกเกาะควอลาสทาร่าสะท้านรูตคิต กับศึกอสุรกายชิงกรีนแลนด์

หลังจากที่ลุงพีต้องทนรับมือกับสามศัตรูร้าย (แถมซีมเลสฮิวแมน, องค์กรภารดรภาพแห่งวายร้าย, และกบฎครูเซดีส (Crusadese Rebels) มาเพิ่ม) ในที่สุด เหล่าเรล์มออฟเทลส์ทั้งหมด (ยกเว้นดิอัสแซซินส์ที่รักษาตัวไม่เสร็จสักที) ก็ได้บุกมาถึงเกาะควอลาสทาร่าแล้ว ซึ่งทีมพอเพียงไรเตอร์ถึงขั้นบุกมาถล่มถึงห้องบัลลังก์แห่งเจ้าแห่งมัลแวร์เลยทีเดียว แต่มัลเวิร์ตก็ไม่ยอมแพ้ ส่งรูตคิตตัวแรกของรุ่น 4.0 ขึ้นมาประชันกับพวกพอเพียง ซึ่งคราวนี้พวกพอเพียงและเหล่านักเรียนยูเอสู้ยากพอสมควร แต่โชคดีที่ออลไมท์ (All Might), ซูเปอร์แมน (Superman), และไฮพีเรี่ยน (Hyperion) เข้าต่อกรกับเจ้าอาวุธชีวภาพไซเบอร์ตัวนี้ และสังหารพวกมันได้อย่างง่ายดาย

แต่หลังจากนั้นไม่นานก็มีอีกฝ่ายมาแทรกก่อนแล้วที่เกาะกรีนแลนด์ เพราะทั้งฝ่ายปีศาจจากโลก 399 (ดูมเวิลด์) และเซ็ฟ (Cephs) จากโลก 707 (ไครซิสเวิลด์) มาโจมตีกันเองที่กรีนแลนด์เสียแล้ว ซึ่งก็เหนื่อยที่พวกฝ่ายร้ายอื่น ๆ กับฝ่ายดีต้องไปจัดการอีกแล้ว และก็เหมือนเดิม ฝ่ายโวลเดอมอร์ ฝ่ายซีมเลสฮิวแมน ฝ่ายองค์กรภารดรภาพฯ ฝ่ายฮีโร่บรายน์สตีฟโอ และฝ่ายสมาพันธ์วิลเลินก็ยังต้องลุยเหมือนเดิม เพิ่มเติมคือมีฝ่ายมัลแวร์ลีเจี้ยนลงมาลุยด้วย ส่วนฝ่ายดีก็ยังเหมือนเดิมคือมีทั้งองค์กรยอดมนุษย์ฯ ไอดีพีเอ็ม ทีมพอเพียง และเหล่าเรล์มออฟเทลส์ที่ขาดดิอัสแซซินส์ที่ยังรักษาตัวไม่เสร็จ และปรากฏว่าที่นั่นเป็นประตูมิติคล้าย ๆ กับหอคอยบารัด-ดูร์ (Barad-dur) ของเซารอน (Sauron) แต่ไม่ได้มีดวงตาเซารอนอยู่บนยอด หากแต่เป็นประตูมิติที่เรียกพวกเซ็ฟและปีศาจมาที่นี่พร้อม ๆ กัน และจุดอ่อนของมันคือแกนกลางที่เป็นหัวใจอยู่ในฐานทัพใต้ดิน และคนดูแลก็ไม่ใช่ใครอื่นไกลนอกจาก ดอกเตอร์แซเวียส (Dr.Xavious) ซึ่งหนีจากเรล์มออฟเทลส์มาอยู่ที่นี่ และมาทำตามหน้าที่ที่ลาสต์บอสอีกตัวอย่างนีโอฮีโร่บรายน์ (Neo-Herobrine) ซึ่งแซเวียสก็รู้ในภายหลังว่าตนเองถูกนีโอฮีโร่บรายน์หลอกใช้ ทำให้เกิดสงครามใหญ่ที่ฝ่ายร้ายหกฝ่ายต้องมาสู้กับพวกเซ็ฟและปีศาจอีก แต่ตอนนั้นฝ่ายร้ายเหล่านั้นยังไม่ได้ไปเจอกับนีโอฮีโร่บรายน์โดยตรง มาเจออีกทีเอาตอนที่ทำลายประตูมิติไปแล้ว แต่วันนั้นไม่ใช่วันตายของนีโอฮีโร่บรายน์ ดังนั้น นีโอฮีโร่บรายน์จึงหายตัวไปเลียแผลที่มุมมืดที่สุดของเรล์มออฟเทลส์ โดยไม่รู้เลยว่าวิเธอร์จากโลก 303 เองก็มีแผนเป็นของตัวเองเช่นกัน หลังจากที่มันได้ขโมยคัมภีร์เวทย์จากโลก 402 (สตรานด์สตอรี่เวิลด์) ขโมยบทเพลงแห่งไพรม์ (Prime Songs) จากโลก 400 (ซองส์ออฟวอร์เวิลด์) ขโมยแหวนประมุข (The One Ring) กับดวงแก้วซิลมาริล (The Silmaril Jewels) จากโลก 396 (มิดเดิ้ลเอิร์ธเวิลด์) มาได้เรียบร้อยแล้ว เจ้าวิเธอร์ก็มีพลังมากพอที่จะกลืนกินนีโอฮีโร่บรายน์เป็นรายต่อไป แล้วออกตามหาพวกดราโกวิลเลจในเรียลลิตี้เมกะเวิร์ส ซึ่งมันก็มาที่หุบเขาแกรนด์แคนยอน มันได้ถูกล่อให้เข้าไปในศูนย์วิจัยซีมเลสฮิวแมนสาขาดังกล่าวและถูกซีมเลสฮิวแมนขังไปทดลอง ซึ่งเจ้าวิเธอร์ก็เกิดอาการแปลก ๆ เนื่องจากมีฮีโร่บรายน์คนใหม่ที่ไม่ใช่นีโอฮีโร่บรายน์มาครอบงำร่างกายของวิเธอร์ และทำลายศูนย์วิจัยจนราบคาบ ซึ่งเหตุการณ์ทั้งหมดนั้นรู้ถึงพอเพียงที่อยู่ในบ้านของเขาและเดอะแบล็คในเกาะควอลาสทาร่าแล้วด้วย